FOOTBALL
భారత్‌ ఫుట్‌బాల్‌లో కొత్తశకం
దోహా: ప్రతిష్టాత్మక ఏఎఫ్‌సి కప్‌ గెలిచిన తొలి భారత క్లబ్‌గా నిలువాలన్న బెంగళూరు ఎఫ్‌సి కల చెదిరిపోయినా దేశ పుట్‌బాల్‌ రంగంలో ఇది సరికొత్త శకానికి నాంది పలికిందని ఆ జట్టు కోచ్‌ అల్బర్ట్‌ రోకా పేర్కొన్నాడు.కతార్‌ స్పోర్ట్‌ క్లబ్‌ స్టేడియంలో జరిగిన ఫైనల్లో ఇరాక్‌కు చెందిన ఎయిర్‌పోర్స్‌్‌ క్లబ్‌ చేతిలో బెంగళూరు 0-1తో పరాజయం చెందింది.కాగా ఏఎఫ్‌సి కప్‌ ఫైనల్‌ చేరిన తొలి భారత క్లబ్‌ రికార్డు సృష్టించింది.అవును,మ్యాచ్‌లో కొన్ని అవకాశాలు చేజార్చుకున్నాం,ప్రత్యర్థి జట్టు బాగా ఆడింది,అయితే మా కుర్రాళ్లు వారి సామర్థ్యం మేరకు ఆడారు.అయితే ఇది భారత పుట్‌బాల్‌ యుగంలో కొత్త శకానికి నాంది పలుకుతుందని రోకా పేర్కొన్నాడు.గతంలో తాము అలాంటి కఠిన జట్లలో ఆడలేదని,అయినప్పటికి చిన్ని చిన్న విషయాలపైనే దృష్టి కేంద్రీకరిస్తామని అల్బర్ట్‌ వివరించాడు.